text: [{"text_idx": "#000029", "text": "10. Lelo Leza wa\u0304lombwele namani amba bu\u0304mi ne mashi i bikwatan\u0303ane?"}, {"text_idx": "#000032", "text": "11 Tulombolanga amba tule\u0304mekele mashi shi tuleka kudya\u2019o. Mu Bijila bya\u0304pe\u0304ne Yehova ku bene Isalela, we\u0304bason\u0303enye amba: \u201cMuntu ense wa ba\u0304na ba Isalela . . . kupoya upoyanga nyema, nansha kyoni, shi nyema ka, shi kyoni ka, bidi\u0304bwanga, ukasu\u0304mija mashi akyo, ukatumbila\u2019o ne luvumbi. . . . Po ponka po nanenena ba\u0304na ba Isalela na\u2019mba: Kemukadyapo mashi, nansha [a] muswelo ka wa ngitu.\u201d (Levi 17:13, 14) Kijila kya Leza, kya kuleka kudya mashi, kya\u0304pelwe dibajinji Noa myaka 800 kunyuma, kya\u0304di kikilondwa. Mumweno wa Yehova wa\u0304di pato\u0304ka: Bengidi bandi ba\u0304di bakokeja kudya mwita wa nyema ino keba\u0304dipo bafwaninwe kudya mashi. Ba\u0304di bafwaninwe kupungulwila mashi panshi\u2014ko kunena\u2019mba kujokeja bu\u0304mi bwa kipangwa\u2019kya kudi Leza."}, {"text_idx": "#000035", "text": "Shi mun\u0303anga wakupeleja malwa, le ukeela\u2019o\u2019ko mu mijilo na lushinge?"}, {"text_idx": "#000036", "text": "13. Leta kimfwa kilombola amba kijila kya kwilama ku mashi kitala ne pa kwelwa\u2019o mu ngitu."}, {"text_idx": "#000037", "text": "13 Le kijila kya kwilama ku mashi kitala ne pa kwelwa mashi? I amo. Tulete kimfwa: Langa shi mun\u0303anga wakunena amba wilame ku malwa. Le ko kunena amba ukaleka kutoma malwa inoko wiela\u2019o mu mijilo na nshinge? Na bubine, ke amopo! Ne kwilama ku mashi nako mo monka, i kuleka kwela\u2019o mu ngitu yetu mu miswelo yo-yonso. Nanshi, kijila kya kwilama ku mashi kitulomba kupela muntu ye-yense kwitwela mashi mu mijilo."}, {"text_idx": "#000038", "text": "14, 15. Shi bamun\u0303anga abanena amba mwine Kidishitu ufwaninwe kwelwa mashi, le aye ukalonga\u2019po namani, ne mwanda waka?"}, {"text_idx": "#000039", "text": "14 Le bikekala namani shi mwine Kidishitu wetape bilonda bikatampe nansha usa kupasulwa lupasulo lukomo? Langa\u2019po shi bamun\u0303anga abamulombola amba ufwaninwe kwelwa mashi shi bitupu usa kufwa. Bine, mwine Kidishitu kakasakepo kufwa. Ino byasaka kulama kyabuntu kile\u0304me kya bu\u0304mi kimupele Leza, uketabija bundapi bo-bonso kebulombepo kwingidija mashi bibi. Pa kino, ukakimba mundapilo muyampe shi udi\u2019ko ne kwitabija lawa yonso ikokeja kupingakena pa mashi."}, {"text_idx": "#000041", "text": "16. Lelo bengidi ba Leza basumininwe kulonga bika pa mwanda utala mashi?"}, {"text_idx": "#000042", "text": "16 Dyalelo, bengidi ba kiko\u0304keji ba Leza i basumininwe kulonda buludiki bwandi butala pa mashi. I bapele kudya mashi mu muswelo o-onso. Kadi kebetabijangapo mashi mu bundapi, ehe. * Bakulupile amba Umpangi wa mashi mwine uyukile byobya bilumbuluke kobadi. Le nobe ukulupile uno muswelo?"}, {"text_idx": "#000043", "text": "17. Mu Isalela wa kala, i mwingidijo\u2019ka umo kete wa mashi wa\u0304di mwitabijibwe na Yehova Leza?"}, {"text_idx": "#000044", "text": "17 Mu Bijila bya Mosesa i batele\u2019mo mwingidijo muyampe umo kete wa mashi. Yehova wa\u0304nene pa mwanda utala buto\u0304tyi bwa bene Isalela ba kala amba: \u201cBumi bwa ngitu budi mu mashi; ino kadi amiwa nakupe\u2019o pa madabahu akwimulongela kipwanyo.\u201d (Levi 17:11) Bene Isalela poba\u0304di balonga bubi, ba\u0304di babwanya kulekelwa shi abaela nyema bu kitapwa ne kukusa mashi andi amo ku madabahu a tabenakulo nansha a tempelo ya\u0304ubakilwe mwenda myaka. Bitapwa bino o wa\u0304di mwingidijo muyampe umo kete wa mashi."}, {"text_idx": "#000045", "text": "18. I byabuyabuya\u2019ka ne i madyese\u2019ka otukokeja kumwena mu kumwanga kwa\u0304mwangile Yesu mashi andi?"}, {"text_idx": "#000046", "text": "18 Bene Kidishitu ba bine kebakidipo munshi mwa Bijila bya Mosesa, o mwanda kebelangapo bitapwa bya banyema ne kukusa mashi a banyema ku madabahu. (Bahebelu 10:1) Inoko, kwingidijibwa kwa mashi pa madabahu mu myaka ya Isalela wa kala kwa\u0304di kufunkila pa kitapwa kile\u0304me kya Yesu Kidishitu Mwana\u0304 Leza. Monka motwefundile\u2019kyo mu Shapita wa 5 wa dino dibuku, Yesu wa\u0304pe\u0304ne bu\u0304mi bwandi bwa bu muntu pangala petu na kumwanga mashi andi bu kitapwa. Kupwa wa\u0304kanda mu\u0304lu ne kulambula kudi Leza dimo kete kupwididile mvubu ya mashi andi a\u0304mwangikile. (Bahebelu 9:11, 12) Kino kya\u0304adile kyalwilo kya kulekelwa kwa bubi bwetu ne kwitushitwila dishinda dya kukamona bu\u0304mi bwa nyeke. (Mateo 20:28; Yoano 3:16) Bine, uno o mwingidijo wa mashi wa kamweno kupita yonso! (1 Petelo 1:18, 19) Tukokeja kupanda enka shi twitabije mvubu ya mashi a\u0304mwangile Yesu."}, {"text_idx": "#000047", "text": "Ukalombola namani amba ule\u0304mekele bu\u0304mi ne mashi?"}, {"text_idx": "#000054", "text": "^ mus. 16 Shi usaka kuyukila\u2019ko lawa ya kupingakenya pa mashi, tala boloshile Comment le sang peut-il vous sauver la vie ? paje 13-17 ulupwilwe na Batumoni ba Yehova."}, {"text_idx": "#000058", "text": "Tulombolanga amba tule\u0304mekele bu\u0304mi shi tuleka kwibutu\u0304la mu kyaka ne kuleka kudya mashi.\u2014Kupituluka 5:17; Bilongwa 15:28, 29."}]